# Zmluva o zúčtovaní regulačnej elektriny

(ďalej len „**Zmluva**“)

**medzi:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Zastúpená: |  |
| Bankové spojenie: |  |
| IBAN: |  |
| BIC: |  |
| Referencia: |  |
| EIC: |  |
| Obchodný register: |  |

(ďalej len „**Dodávateľ RE**“)

**a**

|  |  |
| --- | --- |
| Obchodné meno: | **OKTE, a.s.** |
| Sídlo: | Mlynské nivy 48, 821 09 Bratislava, SR |
| IČO: | 45 687 862 |
| DIČ: | 2023089728 |
| IČ DPH: | SK2023089728 |
| Zastúpená: | **Miloš Bikár**, predseda predstavenstva |
|  | **Ing. Martin Švantner**, člen predstavenstva |
| Bankové spojenie: | Tatra banka, a.s. |
| IBAN: | SK09 1100 0000 0029 2212 3014 |
| BIC: | TATRSKBX |
| Obchodný register: | Mestského súdu Bratislava III, Oddiel: Sa, Vložka č. 5087/B |

(ďalej len „**OKTE, a.s.**“, resp. „**Zúčtovateľ odchýlok**“)

(ďalej spoločne aj ako „**Zmluvné strany**“)

## Článok

## Preambula

* 1. Organizátor krátkodobého trhu s elektrinou - OKTE, a.s. je podľa zákona č. 251/2012 Z.z. o energetike a o zmene a doplnení niektorých zákonov, v znení neskorších predpisov (ďalej len „Zákon o energetike“) povinný na základe údajov poskytnutých prevádzkovateľom prenosovej sústavy(ďalej len „Prevádzkovateľ PS“, alebo „SEPS, a.s.“) zabezpečovať zúčtovanie a vysporiadanie regulačnej elektriny. Na základe tohto ustanovenia majú OKTE, a.s. a Prevádzkovateľ PS uzatvorenú zmluvu, ktorej predmetom je povinnosť Prevádzkovateľa PS poskytovať údaje o vyhodnotení objemu a ocenenia dodávok regulačnej elektriny OKTE, a.s. na účely ich zúčtovania a finančného vysporiadania.
	2. Táto Zmluva sa riadi najmä ustanoveniami Zákona o energetike, zákona č. 250/2012 Z.z. o regulácii v sieťových odvetviach (ďalej len „Zákon o regulácii“), Zákona č. 513/1991 Z.z. obchodný zákonník v znení neskorších predpisov (ďalej len „Obchodný zákonník“), príslušnými vyhláškami, platnými Rozhodnutiami Úradu pre reguláciu sieťových odvetví (ďalej len „ÚRSO“), zákonom č. 222/2004 Z.z. o dani z pridanej hodnoty v znení neskorších predpisov (ďalej len „Zákon o DPH“), Prevádzkovým poriadkom OKTE, a.s. (ďalej len „PP OKTE“), Pravidlami prevádzky informačných systémov organizátora trhu (ďalej len „Pravidlá IS OKTE“), vyhláškou č. 24/2013 Z.z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom (ďalej len „Pravidlá trhu“).
	3. Terminológia a odborné pojmy používané v tejto Zmluve vychádzajú zo Zákona o energetike, Zákona o regulácii, Pravidiel trhu, Vyhlášok MH SR, rozhodnutí ÚRSO, a PP OKTE.
	4. Táto Zmluva sa uzatvára s poskytovateľom podporných služieb a dodávateľom regulačnej elektriny, ktorý má s Prevádzkovateľom PS uzatvorenú Rámcovú zmluvu o poskytovaní podporných služieb a dodávke regulačnej elektriny alebo dodávateľom negarantovanej regulačnej elektriny, ktorý má s Prevádzkovateľom PS uzatvorenú Rámcovú zmluvu o dodávke negarantovanej elektriny.

## Článok

## Predmet Zmluvy

* 1. Predmetom tejto Zmluvy je zúčtovanie regulačnej elektriny v každej obchodnej hodine (v štvrťhodinovom rozlíšení zúčtovacieho obdobia Dodávateľovi RE v rozsahu, čase a za podmienok uvedených v platných právnych predpisoch, v platnom PP OKTE a za podmienok dohodnutých touto Zmluvou.
	2. Zmluvné strany sa zaväzujú vzájomne vysporiadať platby za regulačnú elektrinu, dodanú Prevádzkovateľovi PS na základe údajov o množstve a cene regulačnej elektriny, poskytnutých Prevádzkovateľom PS, a to postupom podľa tejto Zmluvy. Dodávateľ RE sa touto zmluvou zaväzuje uhradiť Zúčtovateľovi odchýlok platbu za činnosti uvedené v Článku V odseku 1.

## Článok

## Regulačná elektrina

* 1. Regulačná elektrina zo zariadení poskytujúcich podporné služby je dodaná na základe aktivácie Podporných služieb. Aktivácia sa realizuje riadiacimi signálmi Riadiaceho informačného systému Prevádzkovateľa PS alebo príkazmi dispečera Prevádzkovateľa PS. Regulačná elektrina (ďalej len „RE“) je dodaná v rozsahu týchto signálov alebo príkazov.
	2. Negarantovaná regulačná elektrina je elektrina dodaná Prevádzkovateľovi PS na základe platnej Rámcovej zmluvy o dodávke negarantovanej elektriny.

## Článok

## Vyhodnotenie a ocenenie regulačnej elektriny

* 1. Výpočet objemu dodanej regulačnej elektriny a jej ocenenie vykonáva Prevádzkovateľ PS.
	2. Cena regulačnej elektriny Dodávateľa RE je pre danú obchodnú hodinu (v štvrťhodinovom rozlíšení) určená podľa Pravidiel trhu. Údaje o množstve a cene regulačnej elektriny (v štvrťhodinovom rozlíšení) Dodávateľa RE sú Zúčtovateľovi odchýlok odovzdávané Prevádzkovateľom PS v termínoch definovaných v Pravidlách trhu na základe zmluvy uzavretej medzi Prevádzkovateľom PS a Zúčtovateľom odchýlok a v zmysle Zákona o energetike.

## Článok

## Platobné a fakturačné podmienky regulačnej elektriny

* 1. Ak má Dodávateľ RE prenesenú zodpovednosť na iný subjekt zúčtovania a nemá so Zúčtovateľom odchýlok uzavretú Zmluvu o zúčtovaní odchýlky, Zúčtovateľ odchýlok vystaví Dodávateľovi RE faktúry za činnosti spojené so zúčtovaním, vyhodnotením a vysporiadaním odchýlok podľa platného Rozhodnutia ÚRSO:
		1. za ročnú fixnú platbu v súlade s platným Rozhodnutím ÚRSO:
			+ zálohovú faktúru za prvý kalendárny rok účinnosti Zmluvy do 5 pracovných dní od doručenia podpísanej Zmluvy poštou na adresu sídla Zúčtovateľa odchýlok;
			+ zálohovú faktúru za každý nasledujúci rok po prvom roku účinnosti zmluvy najneskôr 8 pracovných dní pred koncom kalendárneho roka predchádzajúceho roku, na ktorý sa ročná fixná platba vzťahuje, za podmienky, že bolo vydané platné rozhodnutie URSO pre obdobie, za ktoré sa zálohová faktúra vystavuje. Dodávateľ RE je povinný uhradiť platbu podľa predchádzajúcej vety tak, aby bola pripísaná na účet Zúčtovateľa odchýlok najneskôr tri dni pred koncom kalendárneho roka predchádzajúceho roku, na ktorý sa ročná fixná platba vzťahuje. Dodávateľovi RE bude zúčtovávaná regulačná elektrina za rok, na ktorý sa ročná fixná platba vzťahuje, až po pripísaní platby na účet Zúčtovateľa odchýlok.

Zúčtovateľ odchýlok sprístupní zálohovú faktúru Dodávateľovi RE v IS OKTE a zašle ju e-mailom na adresu uvedenú v Prílohe č.1 tejto Zmluvy. Splatnosť zálohovej faktúry je 5 pracovných dní odo dňa jej sprístupnenia Dodávateľovi RE v IS OKTE.

Zúčtovateľ odchýlok následne vystaví faktúru, ktorá bude vyhotovená podľa platného Zákona o DPH a to najneskôr do 15 dní odo dňa vzniku daňovej povinnosti, sprístupní ju Dodávateľovi RE v IS OKTE a súčasne ju zašle e-mailom na adresu Dodávateľa RE uvedenú v Prílohe č. 1 tejto Zmluvy.

* + 1. Faktúru na základe tarify za zúčtovanie, vyhodnotenie a vysporiadanie odchýlok podľa platného Rozhodnutia ÚRSO za celkový objem poskytnutej regulačnej elektriny pre subjekt, ktorý poskytuje podporné služby, ale má prenesenú zodpovednosť za odchýlku, ktorý sa vypočíta ako suma absolútnych hodnôt poskytnutej kladnej a zápornej regulačnej elektriny, Zúčtovateľ odchýlok vystaví faktúru do 15 dní od vzniku daňovej povinnosti podľa zákona o DPH. Zúčtovateľ odchýlok sprístupní faktúru Dodávateľovi RE v IS OKTE a zašle ju e-mailom na e-mailovú adresu Dodávateľa RE uvedenú v prílohe č. 1 tejto Zmluvy. Splatnosť vyúčtovacej faktúry je 7 kalendárnych dní odo dňa jej sprístupnenia Dodávateľovi RE v IS OKTE.
	1. Výsledná hodnota platby za regulačnú elektrinu je vyhodnocovaná Prevádzkovateľom PS.
	2. Spôsob vyúčtovania regulačnej elektriny v prípade finančného plnenia v prospech Dodávateľa RE:
		1. Zúčtovateľ odchýlok vystaví v mene a na účet Dodávateľa RE mesačnú vyúčtovaciu faktúru za regulačnú elektrinu na základe mesačného vyhodnotenia. Faktúra bude sprístupnená Dodávateľovi RE v IS OKTE a zaslaná e-mailom na adresu Dodávateľa RE uvedenú v Prílohe č. 1 Zmluvy RE. Zúčtovateľ odchýlok uhradí vyúčtovaciu faktúru na účet Dodávateľa RE do 9 kalendárnych dní odo dňa jej sprístupnenia Dodávateľovi RE v IS OKTE;
		2. Zúčtovateľ odchýlok vystaví v mene a na účet Dodávateľa RE do 5 kalendárnych dní od vykonania konečného vyhodnotenia kladnej a zápornej regulačnej elektriny opravnú faktúru. Faktúra bude sprístupnená Dodávateľovi RE v IS OKTE a zaslaná e-mailom na adresu Dodávateľa RE uvedenú v Prílohe č. 1 Zmluvy RE. Zúčtovateľ odchýlok uhradí vyúčtovaciu faktúru na účet Dodávateľa RE do 9 kalendárnych dní odo dňa jej sprístupnenia Dodávateľovi RE v IS OKTE.
	3. Spôsob vyúčtovania regulačnej elektriny v prípade finančného plnenia v prospech Zúčtovateľa odchýlok:
		1. Zúčtovateľ odchýlok vystaví Dodávateľovi RE mesačnú vyúčtovaciu faktúru za regulačnú elektrinu na základe mesačného vyhodnotenia. Faktúra bude sprístupnená Dodávateľovi RE v IS OKTE a zaslaná e-mailom na adresu Dodávateľa RE uvedenú v Prílohe č. 1 Zmluvy RE. Dodávateľ RE uhradí vyúčtovaciu faktúru na účet Zúčtovateľa odchýlok do 6 kalendárnych dní odo dňa jej sprístupnenia Dodávateľovi RE v IS OKTE.
		2. Zúčtovateľ odchýlok vystaví Dodávateľovi RE do 5 kalendárnych dní od vykonania konečného vyhodnotenia kladnej a zápornej regulačnej elektriny opravnú faktúru. Faktúra bude sprístupnená Dodávateľovi RE v IS OKTE a zaslaná e-mailom na adresu Dodávateľa RE uvedenú v Prílohe č. 1 Zmluvy RE. Splatnosť faktúry je 6 dní odo dňa jej sprístupnenia Dodávateľovi RE v IS OKTE.
	4. Príloha faktúry obsahuje:
		1. celkové dodané množstvo regulačnej elektriny v MWh
		2. platbu za dodané množstvo regulačnej elektriny v €,
	5. V prípade, že deň splatnosti faktúry pripadne na sobotu, nedeľu alebo deň pracovného pokoja, dňom splatnosti je najbližší nasledujúci pracovný deň. Za zaplatenie faktúry sa považuje pripísanie fakturovanej čiastky v prospech účtu veriteľa.
	6. Faktúry vystavované Dodávateľom RE voči Zúčtovateľovi odchýlok vyhotovuje v mene a na účet Dodávateľa RE Zúčtovateľ odchýlok na základe tejto Zmluvy. Všetky faktúry musia spĺňať náležitosti podľa Zákona o DPH. V prípade, ak faktúra nebude obsahovať údaje podľa Zákona o DPH, je Dodávateľ RE oprávnený vrátiť faktúru na prepracovanie. Splatnosť faktúry začne opätovne plynúť odo dňa jej doručenia.
	7. V prípade, že Dodávateľ RE je zahraničný subjekt a nie je registrovaný pre DPH v SR, resp. má na území SR prevádzku, ktorá nemá materiálne ani personálne vybavenie, vysporiadanie DPH pri fakturácii sa riadi legislatívou platnou v EU prípadne tretích krajín a bude použitý mechanizmus "Reverse Charge".
	8. Pokiaľ absolútna hodnota čiastky vyplývajúcej z vystavenej faktúry nepresiahne hodnotu 0,10 EUR potom bude suma k úhrade zaokrúhlená na 0,00 EUR.
	9. V prípade, že dôjde k zmene sadzby dane v čase vzniku daňovej povinnosti, sa vo faktúre uplatní DPH vo výške určenej platným právnym predpisom v čase vzniku daňovej povinnosti.

## Článok

## Zmluvný úrok z omeškania

* 1. Za každý začatý deň omeškania splatnej platby podľa tejto Zmluvy je Zúčtovateľ odchýlok, resp. Dodávateľ RE, oprávnený fakturovať úrok z omeškania z dlžnej čiastky, vo výške 1M EURIBOR + 2 % p.a. (pri 360-dňovom účtovnom roku). Pre výpočet úroku sa použije hodnota 1M EURIBOR platného na obdobie mesiaca, v ktorom došlo k omeškaniu s platbou. Úrok z omeškania je splatný do 14 kalendárnych dní od odoslania jeho vyúčtovania e-mailom na adresu uvedenú v Prílohe č. 1 tejto Zmluvy. Faktúra bude súčasne Zúčtovateľom odchýlok, resp. Dodávateľom RE zaslaná poštou na adresu sídla dlžnej strany.
	2. Ak jedna zo Zmluvných strán uhradí druhej Zmluvnej strane úroky z omeškania z dlžnej čiastky, ktorá bola neoprávnene fakturovaná, je Zmluvná strana, v prospech ktorej takéto úroky boli uhradené, povinná ich bezodkladne vrátiť.

## Článok

## Predchádzanie škodám, náhrada škody, okolnosti vylučujúce zodpovednosť a riešenie sporov

* 1. Predchádzanie škodám, náhrada škody a okolnosti vylučujúce zodpovednosť sa riadia príslušnými ustanoveniami Obchodného zákonníka.
	2. Riešenie sporov sa riadi podľa ustanovení PP OKTE.

## Článok

## Platnosť a účinnosť Zmluvy

* 1. Táto Zmluva sa uzatvára na dobu neurčitú a nadobúda platnosť dňom podpisu oboma Zmluvnými stranami a účinnosť pripísaním sumy za Ročnú fixnú platbu podľa článku V ods. 1 psím. a) na účet Zúčtovateľa odchýlok V prípade, ak má Dodávateľ RE so Zúčtovateľom odchýlok uzatvorenú aj zmluvu o zúčtovaní odchýlky a súčasne aj uhradil Ročnú fixnú platbu v zmysle zmluvy o zúčtovaní odchýlky, tak nie je povinný uhradiť túto Ročnú fixnú platbu v zmysle tejto Zmluvy a táto Zmluva nadobúda účinnosť dňom jej podpisu.
	2. Táto Zmluva môže byť ukončená:
		1. písomnou dohodou oboch Zmluvných strán,
		2. výpoveďou zo strany Dodávateľa RE. Výpovedná lehota je 30 kalendárnych dní a začína plynúť odo dňa doručenia výpovede Zúčtovateľovi odchýlok. Výpoveď musí byť urobená písomne, musí byť zaslaná doporučeným listom na adresu sídla Zúčtovateľa odchýlok a Dodávateľ RE musí mať uhradené všetky záväzky voči Zúčtovateľovi odchýlok,
		3. výpoveďou zo strany Zúčtovateľa odchýlok. Výpovedná lehota je 30 kalendárnych dní a začína plynúť odo dňa doručenia výpovede Dodávateľovi RE. Výpoveď musí byť urobená písomne a musí byť zaslaná doporučeným listom na adresu sídla Dodávateľa RE,
		4. písomným odstúpením od tejto Zmluvy z dôvodov podstatného porušenia tejto Zmluvy resp. z dôvodov, pre ktoré pripúšťa odstúpenie od zmluvy Obchodný zákonník. Odstúpenie oprávnenej Zmluvnej strany od tejto Zmluvy je účinné dňom jeho doručenia druhej Zmluvnej strane na adresu jej sídla,
		5. neuzatvorením dodatku v zmysle článku X ods.8. a ods.9.tejto Zmluvy, a to po uplynutí 25. dňa od výzvy na jeho uzatvorenie, ak sa Zmluvné strany nedohodnú inak,
	3. Obe Zmluvné strany sa zaväzujú, že svoje prípadné vzájomné záväzky vysporiadajú do 90 kalendárnych dní od ukončenia platnosti tejto Zmluvy.

## Článok

## Komunikácia

* 1. Komunikácia medzi Zúčtovateľom odchýlok a Dodávateľom RE prebieha písomne alebo elektronickou komunikáciou, a vo výnimočných prípadoch telefonicky, pričom všetky postupy sú podrobne popísané v PP OKTE.
	2. Zamestnanci poverení komunikáciou oboch Zmluvných strán pre komunikáciu, uvedení v Prílohe č. 1 tejto Zmluvy, sú oprávnení v rámci tejto Zmluvy viesť spoločné rokovania, týkajúce sa predmetu, termínov a ostatných podmienok súvisiacich s plnením tejto Zmluvy. Ak zo záverov takýchto rokovaní vyplynú námety na zmenu tejto Zmluvy, potom ide o návrh na zmenu tejto Zmluvy. Zamestnanci poverení komunikáciou oboch Zmluvných strán nie sú oprávnení meniť, rušiť ani uzatvárať túto Zmluvu.
	3. V prípade spoločných rokovaní musia byť platné závery obsiahnuté v zápise z týchto rokovaní podpísané zúčastnenými stranami a tiež zápis musí byť odovzdaný zúčastneným stranám.
	4. Obe Zmluvné strany sú oprávnené nahrávať telefónne hovory realizované medzi zamestnancami poverenými komunikáciou.
	5. Dodávateľ RE súhlasí s tým, aby tieto nahrávky telefónnych hovorov medzi Zúčtovateľom odchýlok a Dodávateľom RE, ktoré realizuje a archivuje Zúčtovateľ odchýlok, slúžili v prípade potreby ako rozhodujúci hlasový záznam, ktorý Zmluvné strany považujú za východiskový zdroj informácií pre dôkazové konanie a za jeden z dôkazných prostriedkov v prípadných sporoch. Dodávateľ RE je oprávnený postupovať obdobným spôsobom podľa ustanovení tohto odseku.

## Článok

## Záverečné ustanovenia

* 1. Ak táto Zmluva neurčuje inak, možno ju meniť a dopĺňať iba vzostupne číslovanými písomnými dodatkami, podpísanými, pre tento účel oprávnenými, zástupcami oboch Zmluvných strán.
	2. Zúčtovateľ odchýlok aj Dodávateľ RE sa zaväzuje bez zbytočného odkladu písomne informovať druhú Zmluvnú stranu o prípadnej zmene svojho obchodného mena, právnej formy, sídla, IČO, DIČ, oprávnených zástupcov, bankového spojenia a čísla účtu, na ktorý majú byť poukázané platby a o iných skutočnostiach významných pre riadne plnenie tejto Zmluvy.
	3. Neoddeliteľnou súčasťou tejto Zmluvy sú:
		1. Príloha č. 1:Zamestnanci poverení komunikáciou,
		2. Príloha č. 2:Potvrdenie subjektu zúčtovania, ktorý prevzal za Dodávateľa RE zodpovednosť za odchýlku,
		3. Príloha č. 3: Súhlas Dodávateľa RE s poskytovaním technických veličín z vyhodnotenia RE subjektu zúčtovania, ktorý za Dodávateľa RE prevzal zodpovednosť za odchýlku,
		4. Príloha č. 4: Výpis z Obchodného registra - platí iba pre subjekt bez vlastnej zodpovednosti za odchýlku,
		5. Príloha č. 5: Povolenie na podnikanie v energetike - platí iba pre subjekt bez vlastnej zodpovednosti za odchýlku.
	4. Pri zmene údajov uvedených v týchto prílohách, sa Zmluvné strany zaväzujú oznámiť túto zmenu obratom príslušnej Zmluvnej strane doporučeným listom. V týchto prípadoch nie je nutné podpisovať Dodatok k Zmluve.
	5. Obe Zmluvné strany sa vzájomne zaväzujú, že budú chrániť a utajovať pred tretími osobami dôverné informácie. Žiadna zo Zmluvných strán bez písomného súhlasu druhej zmluvnej strany neposkytne informácie o plnení tejto Zmluvy tretej osobe, a to ani v čiastočnom rozsahu. Ustanovenia tohto článku sa nevzťahujú na informačnú povinnosť vyplývajúcu zo všeobecne záväzných právnych predpisov, informácie podávané bankám, daňovým, právnym poradcom, audítorom a dozorným orgánom oboch Zmluvných strán.
	6. Zmluvné strany sa dohodli, že bez predchádzajúceho písomného súhlasu druhej Zmluvnej strany nie je možné postúpiť akúkoľvek pohľadávku z tejto Zmluvy voči druhej Zmluvnej strane.
	7. Ustanovenia o ochrane informácií, zmluvných pokutách, náhrade škody a riešení sporov zostávajú v platnosti ešte tri roky po skončení účinnosti tejto Zmluvy.
	8. Ak niektoré ustanovenia tejto Zmluvy budú prekonané novou právnou úpravou, zmenou Predpisov, resp. Metodickým usmernením ÚRSO alebo zmenou PPOKTE, a.s., zaväzujú sa obe Zmluvné strany dotknuté ustanovenia tejto Zmluvy nahradiť novým ustanovením, ktoré bude určené novou právnou úpravou, alebo zmenou, alebo sa dohodnú na ustanovení, ktoré sa najviac priblíži účelu, ktorého úpravu mali obe Zmluvné strany na mysli pri formulovaní tejto Zmluvy. Ostatné ustanovenia tejto Zmluvy zostávajú bez zmeny. V prípade, že dôjde k rozsiahlym legislatívnym zmenám právneho poriadku Slovenskej republiky, ktoré by mali značný dopad na ustanovenia Zmluvy a bolo by komplikovanejšie vzťahy upravené touto Zmluvou upraviť prostredníctvom dodatkov ako uzatvoriť novú zmluvu, je oprávnená ktorákoľvek zo Zmluvných strán okamžite odstúpiť od Zmluvy a odmietajúca strana nemá nárok na žiadnu kompenzáciu, náhradu škody alebo inú platbu, ktorú by inak mohla od strany, ktorá od Zmluvy odstúpila, požadovať.
	9. Pokiaľ by niektoré z ustanovení tejto Zmluvy bolo, alebo sa stalo neúčinným, neplatným, nezákonným alebo nevykonateľným (ďalej aj ako “vada pôvodného ustanovenia”), nebude tým dotknutá, ani obmedzená platnosť, účinnosť a vykonateľnosť ostatných ustanovení tejto Zmluvy. Zmluvné strany sa zaväzujú, že takto dotknuté ustanovenia Zmluvy nahradia novým ustanovením, ktoré netrpí vadou pôvodného ustanovenia a v čo najvyššej možnej miere zodpovedá duchu a účelu úpravy práv a povinností, obsiahnutých v zrušenom ustanovení.
	10. Vzťahy touto Zmluvou výslovne neupravené sa budú prednostne riadiť platnými právnymi predpismi Slovenskej republiky, Obchodným zákonníkom, príslušnými vyhláškami a nariadeniami vlády, Rozhodnutiami ÚRSO, PP OKTE.
	11. Táto Zmluva je vyhotovená v štyroch rovnopisoch v slovenskom jazyku, po dvoch rovnopisoch pre každú zmluvnú stranu. Text v inom ako slovenskom jazyku musí byť zhodný s textom v slovenskom jazyku. Oficiálna komunikácia vo vzťahu k tejto Zmluve sa uskutočňuje v slovenskom jazyku. V prípade sporu je rozhodujúci text tejto Zmluvy v slovenskom jazyku.
	12. Zmluvné strany vyhlasujú, že Zmluva nebola uzavretá v tiesni ani za nápadne nevýhodných podmienok a predstavuje prejav ich vôle, ktorý je urobený slobodne, vážne, určite a zrozumiteľne, a ktorý nie je urobený v omyle a svojím obsahom alebo účelom neodporuje alebo neobchádza zákon. Ďalej zmluvné strany vyhlasujú, že ich zmluvná voľnosť nie je žiadnym spôsobom obmedzená, sú spôsobilé na uzatvorenie tejto Zmluvy a jej plnenie je možné, sú oboznámené s jej obsahom a bez výhrad s ním súhlasia, na znak čoho k tejto Zmluve pripájajú svoje podpisy

**Dodávateľ RE:**

Dátum:

.................................................. ..................................................

**OKTE, a.s.:**

Dátum:

.................................................. ..................................................

**Miloš Bikár** **Ing. Martin Švantner**

predseda predstavenstva člen predstavenstva